Gröhling, Branislav, minister školstva, vedy, výskumu a športu SR (2021-10-21):
Vážený pán predsedajúci, vážený pán poslanec, ďakujem za slovo. Ministerstvo školstva, vedy, výskumu a športu Slovenskej republiky v minulosti, ale aj v súčasnosti podniká kroky, ktoré smerujú k zlepšeniu finančnej gramotnosti. Niektoré fakty a čísla, ktoré sú od 9. marca 2017 až do 1. septembra 2017, aj ministerstvo schválilo veľký národný štandard finančnej gramotnosti verzii 1.2. Ja budem hovoriť o národnom štandarde, ktorý obsahuje aj tieto čiastkové kompetencie a úrovne týchto kompetencií, ktoré by mali žiaci preukázať v jednotlivých stupňoch vzdelania až po úplné stredné odborné vzdelanie alebo úplne stredné všeobecné vzdelanie. V 2018. v júli bola schválená opätovne na ministerstve aktualizovaná aj metodika pre zapracovanie aplikácií tém finančnej gramotnosti do školských vzdelávacích programov základných škôl, ale aj stredných škôl a tieto sa následne rozpracovávajú v tej národnej štandarde finančnej gramotnosti, ktorá je tou dôležitou pomôckou hlavne pri, hlavne pre pedagógov. Toto sú také tie faktické veci v rámci, v rámci projektov, ktoré boli. Pridávanie nejakého nového predmetu zameraného na finančnú gramotnosť do štátnych vzdelávacích programov vzhľadom aj na dôležitosť tých prierezových tém, ktorých máme veľmi veľa, budeme diskutovať v rámci kurikula a obsahu kurikula, ktoré aj včera ste schvaľovali v jednotlivých troch zákonoch pri regionálnom školstve. Ak máte záujem vstúpiť do obsahu finančnej gramotnosti, momentálne je vytvorená aj výrazná a veľká pracovná skupina asi 300 riaditeľov a učiteľov škôl, ktorí debatujú o jednotlivých predmetoch, ktoré budú dané a ktoré budú ako prierezové témy medzi jednotlivými predmetmi, a finančná gramotnosť by mala byť súčasťou tohto národného kurikula, pričom táto oblasť sa implementuje podobne ako, podobne ako aj v iných krajinách v rôznych vyučovacích predmetoch, ale na druhej strane vôbec nie je vylúčené, aby si základné a stredné školy vytvorili samostatný predmet finančná gramotnosť v rámci disponibilných hodín. Toto sa aj reálne deje v praxi a využívajú všetky tie poznatky v jednotlivých projektoch, ktoré sú, a táto skupina, ktorá bola vytvorená, tých tristo odborníkov bude pripravovať ešte aj ďalšie podklady, ktoré budú môcť následne využívať jednotlivé školy. V rámci expertnej skupiny, ktorá bola vytvorená z orgánov ústrednej, z ústredných orgánov štátnej správy, je tam napríklad aj ministerstvo financií, ministerstvo hospodárstva, Úrad splnomocnenca vlády pre rómske komunity a ostatné relevantné inštitúcie. Ja som aj diskutoval s inštitúciami ako Národná banka, Inštitút bankového vzdelávania, Asociácia poisťovní, Banková asociácia, nadácia detí, kde sa presne zaoberali aj touto otázkou, že akým spôsobom začleniť finančnú gramotnosť do jednotlivých predmetov, že či urobiť samostatný predmet, alebo urobiť tie prierezové témy, že v jednotlivých predmetoch sa budú určité čiastkové veci vyučovať. Toto je otázka ešte nasledujúcich pár týždňov alebo mesiacov, aby títo odborníci, kde sú riaditelia aj zo škôl, zo sociálne znevýhodneného prostredia, ale aj riaditelia zo škôl, kde sú mimoriadne nadané deti, aby naozaj sa na to pozreli zo všetkých pohľadov a následne potom rozhodli, že akým spôsobom sa bude vzdelávať, či to bude povinne začlenené, či to bude prierezová téma a aké budú podklady, z ktorých budú môcť vyučovať. Ďakujem.